
ATA UN BIAHA MAS TA MUSTRANDO 
MIHO GOBERNANTE CU GOBIERNO 


Foto: dow.aw 


CASO DI EXHIBICIONISTA TA 
MUSTRA VULNERABILIDAD 
DI MUCHANAN 


ARUBA A EXTENDE 
PROHIBICION CU 
VENEZUELA PA 90 DIA MAS 


PA ELEVA CALIDAD DI 
CUIDO PA NOS ADULTONAN MAYOR 
MINISTER DI ADULTO MAYOR TA 
FIRMA MOU CU XAVIER UNIVERSITY 

T 
a un berguensa cu mandatarionan eligi pa dirigi e pais, 
no ta consciente kico ta di vital importancia pa eco- 
nomia di e pais, mientras cu otro instancianan si ta mira e 
necesidad di atende cierto asuntonan sumamente delicado 
aworaki y no spera pa futuro caminda cosnan lo por empeo- 
ra formalmente. 


No ta for di awor problema a surgi na e instalacion pa puri- 
fica awa di riool na e plas di Bubali pero realidad di e asunto 
ta keda cu Gabinete Wever Croes I y II for di 2017 cu a tuma 
gobernacion di e pais over, a “overlooked” henter e proceso 
aki ya cu ta un tradicion pa no atende cu e tipo di situa- 
cionnan aki ora cu gobierno mester di placa pa otro cos. 
Riba presupuesto di 2023 a pone un suma di 18 miyon florin 
pa atende cu e planta di RWZI pero algun luna despues na 
momento di presenta presupuesto supletorio di 2023, e 
suma aki a ser kita for di presupuesto sin cu tabatin hustifi- 
cacion pa esaki. 


Prome Minister Evelyn Wever Croes lo a anuncia cu e suma 
aki lo bay pa DOW pa entre otro drecha algun caretera pero 
dos aña despues, e careteranan ta den mesun estado malo 
y hopi mahos pa un isla cu tin un turismo di e nivel di Aruba 
tin esaki. 


A surgi un labamento di man cu e planta di Bubaliplas y te 
awe Januari 23, 2024, ainda no tin nada concreto con ta 
bay atende y soluciona e situacion serio aki cu ta birando un 
menasa hopi serio pa turismo di Aruba. 


Awor diripiente for di nada, a surgi e idea di introduci un 
“tax” extra pa turismo caminda lo pidi un suma cu lo ta entre 


$25 te cu $35 pa asina logra di acumula fondo pa atende cu 
e RWZI, loke sin duda lo bay tin un impacto tambe formal 
riba turismo di Aruba, ya cu e isla ya ta conoci di ta un desti- 
nacion hopi caro. 


ATA 
Un idea cu ta mustra cu hasta Aruba Tourism Authority 
no ta haya mucho adecuado pa haci esaki y saliendo pa di 
tantisimo ocasion pa yuda Gabinete Wever Croes II, ATA 
lo ta dispuesto pa pone un suma considerabel pa instala 
un planta temporario pa yuda alivia e problema serio aki y 
mientras cu no a menciona e suma exacto, esaki lo por ta 
algo riba 10 pa 15 miyon florin. 
Resaltante den e caso aki ta e hecho cu e gesto di ATA ta 
bolbe mustra e falta di vision di e actual gobierno, ya cu 
Gabinete Wever Croes II, a presenta un presupuesto cu lo 
tin un surplus di cerca di 180 miyon florin, cu sin duda ta un 
suma cu por atende cu e planta di RWZI rapidamente y evita 
cu esaki lo bira un problema grandi. 


No ta prome bes cu ATA ta bula aden pa saca gobierno actual 
for di un situacion dificil, ya cu e problema cu e edificio bieu 
di DOW tambe a trata di haya ATA pa duna un man den e 
proceso aki pero despues di casi un aña despues, e situ- 
acion di e edificio aki ta mesun cos y ta un mal bista pa 
turistanan cu ta yega cu cruceronan tur siman. 


ATA ya caba a coordina cu Minister di Turismo, Dangui 
Oduber pa ta envolvi cu e proyecto di Babybeach cual area 
a haya un cara totalmente diferente den e ultimo añanan 
mientras cu tin otro proyectonan tambe caminda envolvim- 
ento di ATA a keda anuncia pa gobierno. 


ATA un biaha mas ta mustrando miho gobernante cu Gobierno 

D 
iabierna ultimo Corte den Prome Instancia a trata e caso 
contra di e acusado Christiaan v. A. di 35 aña, kende a 
ser acusa di un serie di actonan sexual en envolvimento di 
principalmente muchanan menor di edad. 


Un caso cu sin duda mester ta un aviso pa mayornan, pa 
maestronan di scol of pa tur hende grandi cu ta traha den 
bisindario di scolnan, pa ta atento cu figuranan cu ta rondona 
e scolnan aki, cu mal intencion den nan cabes. 


Ta un punto hopi serio e hecho cu e acusado Christiaan den 
un periodo di menos cu tres aña, a logra di aparece den 
cercania di muchanan inocente di scol primario y secundario, 
pa haci loke el a haci, pa satisface su sed sexual cu e ta sufri 
di dje. 
Specialistanan a deduci for di su actuacion cu e sospechoso 
aki ta un “exhibicionista” di primera clase y tur cos ta mustra 
cu e posibilidad cu e lo bolbe cay den e ‘trend’ aki di mustra 
su parti intimo na otro hendenan, lo no keda pa pasado. 


Loke tin cu wordo investiga y tin cu mira si el a saca su parti 
intimo na muchanan menor di edad cu ta na scol of na un 
otro caminda, esaki ta nifica cu supervision na e luganan aki 
no ta suficiente y tin cu duna mas atencion na supervision 
di muchanan menor di edad na scolnan, pa nan propio bien- 
estar. 


E hecho tambe cu e acusado aki a haya oportunidad pa 
drenta un facilidad drenta den baño y bula over di un repar- 
ticion di e luga pa saca y mustra su parti intimo na un hoben 
di 17 aña, tambe ta laga e duda atras ta ki supervision y 
control tin na un luga asina cu e tipo aki por yega asina leu. 
Loke a ser treci dilanti pa Fiscal pa loke ta e acusacionnan 
contra di e acusado aki, ta confirma cu na algun caminda 
vigilancia y control mester ta mas estricto, principalmente 
den cercania di scolnan cu ta wordo atendi pa mucha- y 
hobennan menor di edad. 


Mientras cu expertonan ta kere cu Christiaan ta un exhibi- 
cionista y no ta un pedofiel, ta lanta e duda na unda su limite 
ta keda, e limite cu muchanan menor di edad lo ta “safe” 
den su presencia na tur momento. 


Ultimo añanan tin mas y mas di e tipo di casonan caminda 
mucha- y hobennan menor di edad ta wordo confronta cu e 
tipo di hendenan aki, kendenan no ta respeta e criaturanan 


aki y ta insisti pa trata di hinca nan den un of otro situacion, 
caminda nan lo por saca probecha sexual for di nan. 


E exigencia di Ministerio Publico pa un castigo di 6 aña sin 
duda lo evita cu comunidad ta haya su mes confronta c’un 
persona cu ta forma un peliger pa criaturanan inocente pero 
e 6 aña aki e acusado lo tin cu sinta solamente 4 aña mien- 
tras cu ta di vital importancia pa Corte impone loke Fiscal 
a pidi na TBS pa e acusado, ya cu esey ta sirbi pa evita cu 
e acusado di 35 aña, lo subi caya atrobe y busca un of otro 
forma pa satisface su anshanan sexual. 


Caso di exhibicionista ta mustra 
vulnerabilidad di muchanan 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
esde luna di juni 2023 Horacio Oduber Hospital a cuminsa 
comparti mensualmente diferente cifra cu comunidad pa asi- 


na brinda un claridad y transparencia den loke ta e cuido medico 
na HOH. Awo nos ta comparti cu boso e cifra total pa loke ta aña 
2023 unda ta compara esaki cu aña 2022 y 2021 pa duna asina 
un miho comparacion. E transparencia aki ta parti di vision y mis- 


ion di Hunta di Directiva hunto cu team di maneho di HOH pa asi- 
na clientenan, pashent y bishitante tin mas claridad di e diferente 
servicionan cu ta wordo brinda na nos Hospital. 


Admision na HOH 


Na aña 2023 tabatin un total di 9.919 pashent (0.5% menos cu 
2022) cu a ser admiti na HOH cu un promedio di estadia di 4,2 
dia. E cifra di admision ta menos cu na aña 2022. Motibo di esaki 
ta cu 60% di pashent na HOH ta wordo admiti via departamento 
di emergencia. Y por mira e volumen di pashent cu ta wordo mira 


na departamento di emergencia cual a baha na 2023, si compara 
esaki cu 2022 cu 5.2%. E ocupacion di cama a subi na 2023 te na 
90,8% mirando cu na final di 2021 (80,5%) e totalidad di cama 
na HOH a ser reduci mas ainda door di e construccion andando 
na Hospital. Pues desde e tempo ey tin menos cama pa admiti 
pashent na Hospital. 


Departamento di Emergencia 


Na luna di juli 2023 departamento di emergencia a intro- 


duci un sistema di pre-triage cu enfoke pa determina si un 
pashent tin cu wordo atendi pa departamento di emergencia 
of e tin cu bay dokter na warda. Manera cu a introduci e 
sistema aki pre-triage di biaha a mira un reduccion na depar- 
tamento di emergencia di 100 pashent pa dia pa 80 pashent 
pa dia. Esaki tambe ta un motibo pakico e parti di diagnostico 


di radiologia a baha, mirando cu tin menos peticion di parti 
di departamento di emergencia pa haci testnan diagnostico. 


Consulta di pashent cerca specialista 
Na 2023 tabatin un total di 79.175 consulta di pashent cerca 
specialistanan cu ta traha pa Hospital, cual ta similar na e cifra 
di consulta prome cu pandemia. Alabes esaki tambe ta e motibo 
pakico tin mas peticion pa testnan di laboratorio y consecuent- 
emente tin mas operacion ta tuma luga si compara esaki cu aña 


2021. 


Baby cu ta nace na Aruba 


Mundialmente por mira cu e total di baby cu ta nace anualmente 
ta bahando, pues no ta na Aruba so esaki ta un trend. Si por mira 
cu durante pandemia mas baby a nace y awo e ta bahando bek. 
Pues sigur un trend pa keda monitor den futuro. 


Un aña den su totalidad hopi exitoso pa Hospital unda cu a brinda 


cuido na no solamente comunidad di Aruba, pero tambe turistanan 
cu ta bishita nos isla y tambe pashentnan no documenta. Paso na 
final di dia como Hospital nos compromiso y vision ta pa keda pa 
brinda cuido medico accesibel di calidad na un y tur sin importa 


rasa, genero, edad y cultura paso nos semper t’ey. 


HOH ta presenta cifra total pa aña 2023 


Cifranan den su totalidad bayendo bek 
na nivel cu tabata prome cu pandemia 

P 
rensa local y internacional ta riba e noticia 
aki y vooral na Venezuela esaki a causa un 
impacto y tambe un desapunto basta grandi. 


Aruba a extende e prohibicion di vuelo comer- 
cial cu Venezuela diadomingo pa 90 dia mas, 
di acuerdo cu autoridad aeronautico di e isla. 
No solamente den El Nacional, sino entre otro 
NTN24 y mas otro portal di noticia Latino, a 
publica e noticia aki cu sigur a cay manera un 
baño di awa friu, no solamente na Venezuela, 
pero tambe Aruba, unda cu varios hende a 
cuminsa prepara pa apertura di e vuelonan 
comercial p’e pais bisiña. 
Diederik Kemmerling, presidente nobo di 
Camara di Comercio di Aruba, a splica cu e 
medida, cu ta inclui vuelo di pasahero, carga y 
aviacion general, lo mantene vigente te cu dia 
21 di april. 
E funcionario a señala, den un entrevista cu 
un website local, cu e extension di e prohibi- 
cion tin como obhetivo evita un posibel ola 
migratorio p’e isla di parti di e ciudadanonan 
Venezolano. 
Kemmerling a enfatisa cu, den e caso cu 
reanuda e vuelonan, lo mester limita inicial- 
mente na carga y no na pasahero pa preveni 
un afluencia migratorio nobo. 


El a indica cu den e proximo dianan un mision 
comercial di Aruba lo biaha pa Venezuela. 
E decision a desconcerta e sector aeronautico 
Venezolano, kendenan tabata spera e lanta- 
mento di e prohibicion, specialmente despues 
cu Corsou a dicidi di habri bek e trafico aereo 
cu Venezuela na april di aña pasa. 


Despues di e reapertura di e frontera cu 
Corsou, na april di aña pasa, a drenta 100 
Venezolano den e isla, na mey 274, na juni 
327, na juli 508 y na augustus 880. 


Un di e rasonnan pa cual e Venezolanonan ta 
biaha pa Corsou ta pa tramita e visa Mericano 
n’e consulado di Merca ubica eynan. 


Aruba a extende prohibicion cu Venezuela pa 90 dia mas 

D 
urante ultimo lunanan Minister Arends a bin ta tene diferente reunion 
cu Xavier University ariba e topico di adulto mayor. Un di e desaroyo- 
nan cu a sali di e combersacionnan aki ta cu awe Gobierno di Aruba ta fir- 
ma un MoU (Memorandum of Understanding) hunto cu Xavier University 
unda ta compromete pa hunto haci avance den educacion, innovacion y 
estudionan pa loke ta trata cuido pa nos adultonan mayor. 


Pa eleva calidad di cuido pa nos Adultonan Mayor 


Minister di Adulto Mayor ta firma MoU cu Xavier University 


E colaboracion lo encera cu Xavier University 
lo ofrece programa di certificacion pa esnan 
cu ta provee cuido pa adulto mayor pa asina 
eleva e calidad di esaki den casnan di cuido. Un 
inicio pa haci un impacto berdadero y cumpli 
cu nos adultonan mayor. 


Ministerio di Asuntonan di Adulto Mayor ta 
abordando e desafionan cu adultonan mayor 
ta enfrenta y ta sigui enfoca riba solucion. 
Durante Foro Nacional 2023 a ricibi aporte di 
tur stakeholders pa por a yega na un convenio, 
un compromiso pa finalmente cuminsa na 
traha hunto pa sigura e bienestar di adulto 
mayor. 


Na maart lo tuma luga e Foro Nacional 2024 
unda e comite ‘Foro Adulto Mayor’ lo presenta 
nan consehonan cu stapnan concreto cual ta 
inclui aporte di varios stakeholders. 
“Tur hende riba e mesun liña, cu e mesun 
meta, creando un futuro unda nos adultonan 
mayor por disfruta di nan embehecimento cu 
e sosten, compasion, y avancenan di un comu- 
nidad cu ta balora nan,” segun Minister Ursell 
Arends. 


Palabra di gradicimento na Xavier University 
pa reconoce e importancia den cuido di adulto 
mayor y ta premira un colaboracion fructifero. 

P 
arlamentario Hendrik Tevreden, lid- 
er di Fraccion di MEP, a lansa un 
critica serio contra Parlamentario di 
Accion21, Sr. Miguel Mansur, kende 
ta boga pa basha hotel abou na Aruba.  


Tevreden a considera e propuesta aki 
hopi radical y peligroso, alertando 
e pueblo tocante e posicionnan di 
Mansur. A pesar di e reconocimento cu 
mester limita hotelnan grandi, of hasta 
‘No More Hotels’ y sigur proteha natu- 
ralesa, di cual cu MEP mes a traha pa 
reduci e cantidad di camber di hotel 
na nos isla, Tevreden ta enfatisa cu e 
propuesta di Mansur ta demasiado 
extremo pa kier basha hotel abou. 


El a enfatisa cu ta berdad cu AVP a 
parti 7.000 permiso y camber di hotel 
y MEP a traha duro pa baha esaki na 
2.000 camber.   Berdad ta cu no por 
a bah’e mas pasobra esnan cu ya ta 
asina leu cu nan permiso no por para 
mas y gobierno lo perde den corte cu 
daño di perhuicio halto.  


Otro  berdad ta cu Minister Dangui 
Oduber su vision ta pa no construi mas 
hotel grandi na Aruba pero mas bien 
Boutique Hotels di maximo 75 pa 100 
camber y sigur conserva nos natura- 
lesa mas. P’esey pregunta di preocu- 
pacion ta surgi basa riba e ponencia 
radical aki di Sr. Mansur kende ta un 
menasa pa e pais aki.  


Entre e preocupacionnan cu Hendrik 
Tevreden ta expresa den su critica, 
tin preguntanan cu Mansur lo tin di 
contesta. 
Preguntanan manera si sigui e pensa- 
mento di basha e hotel abou: 
• Con ta para cu e acuerdo entre Aruba 
y e cadenanan di hotel cu ya ta estab- 
leci pa mas di 20 aña aki? 


• Cuanto hende lo tin di manda cas 
directamente pa motibo cu nan no tin 
establecimento pa traha na dje? 
• Unda otro e personanan aki lo haya 
trabou pa por sigui provee pa nan mes 
y nan famia? 
• Cuanto daño basha un hotel abou 
ta haci na naturalesa y rond di unda e 
hotel ta traha? 
• Unda lo hiba tur e sushi di y resto di 
un hotel asina grandi? 
• Ken ta responsabel pa atende cu e 
sushi aki, e hotel of gobierno? 
• Cuanto tempo e bisindario rond di e 
hotel tin di keda cera pa peliger relata 
cu construccion cu esaki ta trece cu 
ne? 
• Di unda lo recupera e entrada 
economico pa pais Aruba cu e hotel aki 
ta trece cu ne? 
• Kico lo ta e substituto pa e perdida cu 
ta wordo crea aki?  


“Y asina facilmente tin mas pregun- 
tanan cu pueblo no tin contesta pa 


nan cual ta haci dificil pa para tras di e 
pensamento aki di sr. Mansur pa yega 
basha hotel abou. E ta parce cu pa 
busca un argumento contra gobierno 
e ta menciona sin mas pa basha hotel 
abou, sin a pensa riba e demas conse- 
cuencianan cu tin tras di un posibel 
decision.  
Tur esaki ta mustra riba e echo cu e 
no ta planea ni loke e ta bisa of pensa 
prome cu e haci esaki publicamente, 
pero ta opera estilo  adhoc.  Algo cu 
sigur nos no mester mas den e politica 
cu nos ta lagando atras.  
Accion 21 ta un partido y Mansur un 
candidato por ta nobo den politica 
pero bieu y bruha den pensamento. Cu 
e peliger di hiba nos pais den un direc- 
cion robes si acaso e haya e oportun- 
idad pa goberna. 
Berdad nos no mester mas hotel nobo, 
pero tampoco mas Miguel”, e parla- 
mentario a bisa. 


Parlamentario Tevreden na Parlamentario Miguel Mansur:   


Basha hotel abou y despues kico? 


“Mansur un candidato nobo den politica pero bieu y bruha den pensamento” 

D 
en un golpi nobo riba Boeing, e Administracion Federal 
di Aviacion di Merca (FAA), a emiti un alerta di siguri- 
dad pa un generacion anterior di avion Boeing 737, e 737- 
900ER. E alerta ta debi na un incidente cu a sosode durante 
un vuelo di Alaska Airlines na principio di e luna aki, ora cu 
un tapa di porta di un 737 Max a rementa den pleno vuelo. 


E tapa di e porta ta un piesa chikito di metal cu ta seya 
e buraco entre e fuselahe y e portanan. E alerta di FAA ta 


basa riba su analisis di e incidente di Alaska Airlines y otro 
dato cu ta mustra cu e tapanan di porta similar na esun di 
737-900ER por ta experenciando un desgaste excesivo. 
FAA a duna instruccion n’e companianan aereo pa nan 
inspecciona e tapa di nan portanan di nan 737-900ER y 
cambia loke ta daña of gasta. E agencia tambe a bisa cu lo 
efectua inspeccion adicional riba e flota 737-900ER den e 
proximo lunanan. 


Boeing a declara den un comunicado cu nan ta cooperando 
cu FAA y cu e compania ta confia de e siguridad di su flora 
di 737-900ER. Sinembargo e ultimo alerta di siguridad ta 
mustra un contratiempo nobo pa Boeing, cu den e ultimo 
añanan mester a lidia cu un serie di problema di calidad y 
siguridad. 


Reputacion di e empresa a hay’e gravemente daña p’e dos 
accidentenan mortal di su avionnan 737 Max, cu a keda 
geground durante 20 luna despues cu FAA a detecta fayo di 
diseño den e sistema di control di vuelo di e avion. Boeing ta 
sigui traha pa recupera e confiansa di e companianan aereo 
y pasahero. 
E alerta nobo aki di siguridad riba 737-900ER probable- 
mente lo deteriora ainda mas e confiansa den Boeing y 
por provoca mas retraso y cancelacion di vuelo. Tambe ta 
un recordatorio di e retonan cu e empresa ta enfrenta pa 
restaura su reputacion y recupera su posicion den e indu- 
stria aeronautico mundial. 


Boeing ta enfrenta alerta nobo di siguridad 
pa un generacion anterior di 737 

N 
a bispo di e caucus di Iowa, e conseheronan 
di Ron DeSantis a mustra inkieto p’e resul- 
tado. Nan a spera cu e republicanonan tabata 
prepara pa pasa e pagina na Donald Trump, pero 
e encuestanan a pronostica lo contrario. A pre- 
senta varios opcion na DeSantis, entre nan res- 
palda Trump y concentra pa reconstrui su rep- 
utacion cu e bista poni riba 2028. Sinembargo 
DeSantis a rechasa e idea. 
Un siman despues di un aplastante derota na 
Iowa, DeSantis a bandona e careda presidencial 
di 2024 y a apoya Trump. Esaki tabata un buelta 
inespera di e acontecimentonan pa un repub- 
licano cu parce tabatin un bon oportunidad 
pa aleha e partido for di e garanan di Trump. 
DeSantis tabatin placa y impulso riba su schoud- 
ernan, un trayectorio convincente y un historia 
di exito pa comparti. Sinembargo, e tabatin mas 
margen di eror compara cu un ex-presidente 
popular. E campaña di DeSantis a comete hopi 
eror, cu su ekipo a admiti den entrevista. 
DeSantis a insinua cu su carera tabata algo dife- 
rente si Trump no a enfrenta problema legal. 
Hopi di su conseheronan a kere cu e proble- 
manan legal di Trump lo a mobilisa e republi- 
canonan, cerando un buraco pa un alternativa. 
E ex-gobernador di South Carolina, Nikki Haley, 
lo purba di pone e amplitud di e apertura aki na 
prueba den e proximo dia y simannan. 
E ekipo di DeSantis no por a señala nada cu nan 
a haci bon durante e ocho lunanan di campaña. 
Nan wega terestre, nan mensahe y strategia por 
tabata mas eficaz y nan operacion terestre na 
Iowa no a logra supera e popularidad di Trump 
ni e clima Artico. E ultimo eror di calculo tabata 
e golpi di gracia. E resultado na Iowa no sola- 
mente a baha e entusiasmo pa su campaña, sino 
cu e resto di tur credibilidad. 
E campaña di DeSantis a converti den un chasco 
den e circulo republicano y yama e “Pio campaña 
presidencial republicano di historia” p’e estrate- 
ganan veterano di e partido Republicano, Curt 
Anderson y Alex Castellanos. Su candidatura 
tabatin tanto di haber cu loke el a gasta tanto 
como con el a bay. 


DeSantis ta bandona e careda 
presidencial di 2024 y ta sostene Trump 

A 
utoridad Chines a comunidad dialuna cu por lo menos 
47 persona a keda dera despues di movemento di tera 
den e provincia zuidwest di Yunnan, specificamente den e 
condado di Zhenxiong. 


Memey di e coremento, di acuerdo cu e versionnan oficial, 
ocho persona a perde nan bida, mientras cu otro ta sigui 
desapareci. “Ocho persona cu tabata desapareci a wordo 
haya sin señal di bida, e Ministerio di Interior di China a 
informa. 


“E derumbe a sosode pa 5’or y 51 di mainta (ora local diad- 
omingo). Por lo menos 18 cas a keda dera door di e tera y 
mas di 200 persona a wordo evacua cu urgencia, e minis- 
terio a indica. Te asina leu, mas di 200 rescatista y decenas 
di truck di bombero, entre otro ekipo, a traha n’e luga di e 
suceso. E medionan local a difundi diferente video riba red 
social caminda cu por a observa grupo di rescate cu trahe 
oraño, efectuando labor di buskeda y rescate. 


Tambe, riba e imagennan por a observa e amplio tereno cu 
a collapse riba un importante cantidad di vivienda. Riba e 
suceso, e presidente Chines Xi Jinping, a expresa a traves di 
television publico di su pais: “Nos mester traha rapidamente 
cu tur e esfuersonan posibel.” 


“Ta necesario maneha adecuadamente e trabao di duna 
alivio n’e famianan di e mortonan y reubica e personanan 
afecta,” el a agrega. 


D 
ia 13 di januari, Marina Mericano a anuncia cu dos SEAL 
di Marina, cu a disparce durante un asalto riba un barco 
cu tabata transporta arma Irani den e Golfo di Aden, awo ta 
wordo considera como fayeci. E SEALnan a wordo considera 
como desapareci despues di a subi e embarcacion durante 
un operacion cu a tuma luga dia 11 di januari cerca e costa 
di Somalia. Mando Central di Merca (CENTCOM) a declara cu 
un operacion amplio di buskeda y rescate caminda cu varios 
plataforma aereo y naval di Merca, Hapon, y Spaña a partic- 
ipa, no a logra localisa e SEALnan. 


“Nos ta lamenta e perdida di nos dos guereronan di e Guera 
Naval Special y nos lo honra nan pa semper nan sacrificio y 
nan ehempel,” e comandante di CENTCOM, general Michael 
Erik Kurilla, a bisa den un comunicado. “Nos oracionnan ta 
cu famia di e SEALnan, nan amigonan, Marina di Merca y 
henter e comunidad di Operacion Special durante e tempo- 
rada aki.” E incidente ta e ultimo di un serie di desafio reci- 
ente p’e ehercito Mericano den e Golfo di Aden. Na december, 
cuater Marinier Mericano a muri den un incidente no rela- 


ciona cu e combate durante un ehercicio di entrenamento 
na Djibouti. Y na november, dos matros Mericano a perde 
nan bida ora cu nan barco a dal contra un bapor comercial 
den Arabic Sea. 
E Golfo di Aden ta un ruta maritimo importante p’e trans- 
porte di petroleo y otro mercancia y tambe un enfoke di 
pirateria. Marina Mericano tin un presencia amplio den e 
region y a participa activamente den e lucha contra pirateria 
y otro menasa na nabegacion. E perdida di e dos SEALnan 
ta recorda e peligernan na cual e persona militar Mericano 
rond mundo ta enfrenta. Tambe ta un testimonio di nan balor 
y sacrificio. 


Decenas di hende dera y por lo menos ocho 
morto door di movemento di tera na China 


Marina Mericano a declara 
dos SEAL desapareci como 
fayecido den Golfo di Aden 

D 
en un emocionante buelta final den The American Ex- 
press, e golfista amateur Nick Dunlap a reta e pronosti- 
conan y a converti den e prome amateur cu a gana un prue- 
ba di PGA Tour desde Phil Mickelson na 1991. Dunlap, un 
hoben di 20 aña fo’i Alabama, a wanta e nervionan bao pre- 
sion pa firma un carchi di dos bao 70 y caba cu un increibel 
29 below par, un golpi dilanti e Sur Afrucano Christiaan Be- 
zuidenhout. 


E victoria di Dunlap ta un logro extraordinario, ya cu mas di 
30 aña pasa cu un amateur no a triunfa den e PGA Tour. E ta 
uni asina na un grupo selecta di amateur cu a gana e prue- 
banan di PGA Tour, entre nan Tiger Woods, Jack Nicklaus y 
Bobby Jones. 


E victoria di Dunlap tabata ainda mas impresionante p’e echo 
cu el a hunga contra algun di e miho golfistanan di mundo. 
Den e American Express a hunga Justin Thomas, Sam Burns 
y Patrick Cantlay, tur di nan entre e 10 mihonan di mundo. 


A pesar di e nivel di e competencia, Dunlap nunca parce 
tabata for di luga. El a golpia cu regularidad riba e cayanan y 
e greennan y a hinca putts decisivo ora cu e tabatin mester. 
Su actuacion tabata un testimonio di su talento y determi- 
nacion. 
E victoria di Dunlap por cambia e trayectorio di su carera. 
Awo e lo ta liber di clasifica p’e PGA Tour y por competi contra 
e miho golfistanan di mundo durante e proximo dos añanan. 
Cu su impresionante talento y fortalesa mental, Dunlap lo t’e 
forsa pa tene na cuenta den e PGA Tour durante hopi aña. 


Esaki ta algun di e logronan di Nick Dunlap: 
El a gana American Express na 2024 
Prome amateur pa gana un evento di PGA Tour desde Phil 
Mickelson na 1991. 
El a caba cu 29 below par den The American Express 
Miembro di e ekipo di golf di e Universidad di Alabama 
A clasifica entre e miho golfistanan amateur di mundo. 


E ta marca historia 


Nick Dunlap t’e prome amateur cu ta gana 
un prueba di PGA Tour desde Phil Mickelson 

E 
mundo di deporte ta asistiendo na un notabel relansam- 
ento di e popularidad di e futbol femenino, cu ta exper- 
enciando un aumento di audiencia, e participacion y e atrac- 
tivo comercial. E trayectorio sin duda aki a wordo impulsa pa 
un sin fin di factor cu a cautiva e publico y a impulsa e de- 
porte aki na dimension nobo. 
E Copa Mundial Femenino di FIFA 2023, cu a tuma luga na 
Australia y New Zealand, a marca un trend p’e deporte aki, 
batiendo record di audiencia y generando un entusiasmo sin 
precedente. Cu e asombroso cifra di 1120 miyon di televi- 
dente rond mundo, e torneo a exhibi e talento excepcional 
y e actuacionnan cautivador di e futbolistanan, cautivando 
fanatico di tur edad y procedencia. 
E atencion mundial aki a hay’e amplifica pa un presencia 
cada biaha mayor di e medionan di comunicacion, tanto 
tradicional como digital, cu ta dedica un mayor cobertura 
na futbol femenino. E cadenanan di television a amplia nan 
emisionnan, e corantnan a duna mas espacio n’e noticianan 
riba futbol femenino y e plataformanan online a ofrece un 
cobertura y analisis amplio. E mayor exposicion mediatico 
aki a hiba e deporte na hogar y n’e curason di miyones di 
persona, loke a impulsa ainda mas su popularidad. 
E creciente ola di futbol femenino tambe a atrae e atencion 


di e principal sponsornan, deseoso di alinea cu e mercado 
dinamico aki y den crecemento. E empresanan ta reconoce 
e potencial inmenso di futbol femenino pa yega na publico 
nobo y genera conscientisacion di marca. E afluencia aki di 
patrocinio a proporciona un sosten financiero hopi necesario 
n’e ekipo y e liganan di futbol femenino, permitiendo nan 
atrae y wanta e miho talentonan y inverti den infrastructura. 


Fuera di esey, e deporte aki a cosecha fruta di un creciente 
indice di participacion entre mucha muhe y hoben. 
E aumento aki di interes ta indicacion di un cambio cultural, 
ya cu e generacionnan mas hoben ta adoptando atletismo 
y e pasion di futbol femenino. E creciente base di hungado 
ta un bon indicacion p’e futuro di e deporte aki, ya cu e ta 
garantisa un fluho continuo di talento y un base di fanatico 
apasiona. 


Como resultado di e factornan transformado aki, futbol 
femenino ta firmemente estableci como un deporte den alsa. 
E deporte cada biaha ta mas visibel, mas exitoso comercial- 
mente y mas stima p’e fanaticonan rond mundo. Ta spera cu 
e trayectorio aki continua crece, cu competencia emocio- 
nante, strea den ascenso y un audiencia mundial cada biaha 
mas hopi cu ta garantisa cu e futbol femenino sigui ta na 
vanguardia di e entretenimento deportivo. 


Futbol femenino a alcansa dimension nobo den 2024 


Creator: DAN PELED Credit: REUTERS 

H 
oben atleta di bicicleta Mi-John Falconi di 7 
aña a logra sali na prome luga overall win- 
ner den Mountain bike categoria kids 1 boys e 
weekend cu a pasa den e Driedaagse, organisa 
di Tribike team. 


Pabien “MJ the prodigy” 


Driedaagse, 
organisa pa Tribike Team 


Mi-John Falconi a sali 
na prome luga den 
categoria di mucha 


Departmento di Asunto 
Social- Seccion di 
bijstand ta informa 


E 
n conexion cu parada di Carnaval” Jouvert 
Morning” cu lo tuma luga dia 3 februari 2024, 
lo tin cambio den e pago di bijstand unicamente 
pa districto di San Nicolas. 


Pago di bijstand pa districto San Nicolas lo tuma 
luga diabierna dia 2 februari 2024 di 8.00 AM pa 
12.00 PM. 


E cambio aki ta solamente pa e pago di bijstand 
pa luna di februari 2024 pa districto di San 
Nicolas. Tur otro districto e pago di bijstand ta 
tuma luga dia 3 februari 2024. 

D 
iasabra 20 di januari a ranca sali cu e proyec- 
to di agroforesteria na scol basico bou encar- 
go di Ministerio di Naturalesa. Scol Basico Wash- 
ington tabata e prome scol basico cu a haya nan 
hardin di alimentacion. 


Cu esfuerso di docente, mayornan, alumnonan y 
miembronan di comunidad a logra arma e hardin 
di alimentacion den oranan di mainta y atardi. 
Durante e dianan prome, miembronan di comun- 
idad y alumnonan a trece diferente mata y simia, 
entre otro, yambo, sorsaca, shimarucu, pinda y 
banana. 


“Mi ta orguyoso di e bunita iniciativa aki y mi 
ta sigur cu nos lo wak e fruta di cosecha den 
e desaroyo di nos muchanan”, segun e manda- 
tario Ursell Arends kende ta encarga cu sector 
primario. Cu e hardin aki, alumnonan tin e opor- 
tunidad pa siña di agricultura no solamente den 
teoria si no den practica tambe. Pues e meta di e 
proyecto aki ta pa inculca habitonan cu lo yuda 
nos fortalece e sector y crea un pilar economico 
adicional den futuro. 


Minister Ursell Arends ta duna un danki di 
curason na un y tur cu a bin yuda. Un danki tambe 
na Santa Rosa y Living Soil Aruba pa nan aporte 
inmenso na nos muchanan di scolnan basico. 


Tur miembro di comunidad ta bon bini pa yuda 
cu e siguiente dia di plantamento diasabra 17 di 
februari 2024, 7AM te cu 1PM na Scol Primario 
Kudawecha. Bin forma parti di e bunita proyecto 
aki! 


Minister Ursell Arends: 


Proyecto di Agroforesteria na Scol a Lansa na Scol Basico Washington 

D 
urante un anochi ameno, a lansa fase II di 
proyecto ‘Cas Ariba’, situa den e Bario di Santa 
Cruz. 


Un proyecto tin como meta pa crea facilidadnan 
recreativo y luganan di encuentro pa mantene e 
interaccion local, cultural, y experiencianan nobo pa 
e comunidad local y brinda nos bishitantenan tambe 
e oportunidad pa yega cerca di nos hendenan y nos 
cultura. 


A.T.A. ta comprometi pa sigui inverti den proyec- 
tonan cu ta beneficia e comunidad local y nos 
turismo, enfocando riba area di siguridad, nos play- 
anan, conservacion di naturalesa y medio ambiente, 
preservacion cultural, y mas.. A.T.A. ta desea di mira 
un miho reparticion di bishitantenan rond di nos isla, 
y mira bishitantenan drenta nos barionan. 


Un di e caracteristicanan remarcabel di e proyecto 
‘Cas Ariba’ ta e ‘Anker Oro’ riba Plaza Deto Varis, 
cu lo keda funciona como un luga central pa famia, 
amigonan, y conocirnan encontra durante cele- 
bracion nacional, recreativo, cultural di p.e. Dia di 
Betico, 18 di Maart, Dia di Rey, y mas. Alabes, sirbi- 
endo como un luga di atraccion adicional cu e bishi- 
tante por bishita. 


A.T.A. ta dedica 13% di e presupuesto na e desaroyo 
directo di e producto local pa comunidad di Aruba. E 
proyectonan ta multipel y ta inclui e.o. mehoracion 
di nos playanan, pensa aki riba e proyecto di Seroe 
Colorado, pero tambe mehoracion di facilidadnan na 
Mangel Halto. A drecha e trapi na Hooiberg, ta dedi- 
cando atencion na Ayo & Casibari Rock Formations. 
Tambe lo haci inversion na e kapel di Alto Vista pa 
asina sigura cu e area aki ta keda uno sereno y 
calmo. Ta colocando Mountain Bike Trails, di 54 km 
y asina tin hopi otro proyecto cu a wordo completa 
of cu ta den ehecucion. 


A.T.A. ta felicita e comunidad di Santa Cruz y Cas 
Ariba y ta gradici e habitantenan cu a bin cu e inici- 
ativa. Hunto nos ta contribui na e rikesa historico y 
cultural na Aruba. 


A lansa Fase II di Proyecto ‘Cas Ariba’ 


‘A.T.A. ta sigui aporta na diferente bario, 
conectando e bishitante cu e local’ 

D 
ia 22 di januari Minister di Asuntonan Economico, Co- 
municacion y Desaroyo Sostenibel, Geoffrey Wever a an- 
uncia cu pronto lo start di e segundo edicion di e proyecto 
Finansa den mi Hogar. Meta di e proyecto ta pa nos hende- 
nan ricibi guia y conocemento cu por yuda tuma decision- 
nan financiero cu ta beneficia su bienestar. 


Despues cu 316 ciudadano a ricibi nan certificado durante 
e prome edicion den e diferente districtonan di Aruba, e 
segundo edicion di Finansa den mi Hogar lo start pa asina 
sigui duna guia- y conocemento na nos ciudadanonan riba 
con pa maneha nan cartera. Mescos cu e prome edicion, 
Minister Geoffrey Wever ta facilita e curso pa esaki por ta 
completamente gratis. 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
uno preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa 
sa ki impacto cada decision financiero tin riba nos cartera y 
nos hogar. 


E proyecto Finansa den mi Hogar a wordo desaroya door di 
Fundacion Plan di Bida y tin como mision pa trece conscien- 
tisacion den nos comunidad, ofreciendo ayudo y guia must- 
rando e manera pa maneha nos finansa mas efectivo. Lo 
ofrece e curso como apoyo na nos hendenan den e diferente 
districtonan di Paradera, Oranjestad, San Nicolas, Savaneta, 
Noord y Santa Cruz, y e biaha aki mas cerca den bo bario! E 
curso ta consisti di dos dia, y lo trata 4 topico cu lo enfoca 
riba con nos por maneha nos finansa cada dia. 


• Dia 1: Mi ta efectivo den mi cas? Con mi por spaar y tambe 
con pa cumpra sin emocion? Kico lo pasa ora mi no por paga 
mi debe mas? 


• Dia 2: Mi ta inverti den mi futuro. Futuro di nos y nos yiunan 
ta importante y con nos por logra nos metanan. Presupuesto: 
Kico ta luho y prioridad y con segun bo entrada bo por presu- 
puesta y asina logra nos metanan? 
Algo nobo di e dos edicion di e programa Finansa den mi 
Hogar ta cu lo bay mas cerca ainda di e ciudadanonan. 
Manera e prome edicion cu tabata un exito grandi, e 
programa lo wordo duna den tur 6 districto di Aruba pero 
lo bay mas cerca di e ciudadano como lo duna e curso den 
diferente bario di districtonan di Paradera, Oranjestad, San 


Nicolas, Savaneta, Noord y Santa Cruz. 


Ta importante pa ofrece e curso gratis pero ta importante pa 
e ciudadano haya e curso cerca di su cas. Esaki ta un motibo 
pa kico a trece e cambio den e proyecto pa haci esaki mas 
exitoso y pa asina stimula mas pa ciudadanonan participa. 
E curso aki ta pa cada ciudadano y su desaroyo y participa- 
cion segun minister Geoffrey Wever. 


Mirando e interes grandi- demostra durante e prome edicion 
di Finansa den mi Hogar, Minister Geoffrey Wever ta invita 
cada un cu ta desea di participa pa haci esaki pa asina haya 
e apoyo necesario pa un maneho di bo finansas. Registacion 
ta completamente gratis, pero cupo ta limita. 
Pa mas informacion y registracion por tuma contacto 
cu Fundacion Plan di Bida via telefon 5688848 of e-mail 
finansasdenmihogar@gmail.com 


Minister Geoffrey Wever: 


Segundo edicion di Finansa den mi hogar ta bay start 

P 
arlamentario Darlaine Guedez- Erasmus di Fraccion di 
MEP a indica cu aña 2023 tabata uno historico pa Aru- 
ba su turismo. 1.2 miyon turista ‘stayover’ y 817 mil turis- 
ta crucero a bishita Aruba. Aki nos por mira cu Aruba sigur 
ta keda un isla hopi gusta pa turistanan bishita. Aki nos por 
mira cu turismo ta keda e driver di nos economia. 


“Mirando tur e pronosticonan aki, mi persona durante e 
tratamento di presupuesto 2024 di pais Aruba cu a cuminsa 
desde 12 december 2023 y a ser aproba dia 18 december 
2023 den Parlamento di Aruba a entrega 2 mocion cu tin di 
haber cu e servicio cu nos ta duna nos localnan y tambe nos 
bishitantenan ora di biaha. 


Durante e reunion aki, mi persona a entrega 2 mocion na 
Minister di Turismo y Salubridad Sr. Dangui Oduber. E prome 
mocion ta unda mi persona ta urgi gobierno di Aruba pa 
sondea hunto cu Aruba Airport Authority N.V. e posibilidad 
pa instala un sala / y of un cabina priva y espacioso na aero- 
puerto adapta specialmente na necesidadnan di e mamanan 


cu ta duna pecho y ta pomp lechi materno. 


E otro mocion ta pa sondea e posibilidad pa pone un counter 
na Inmigracion di Aeropuerto specialmente pa personanan 
special cu ta posee di un (of mas) disabilidad visibel y invis- 
ibel y na pasaheronan cu tin necesidad di un asistencia 
special. Si e sondeo resulta factibel, pa implementa esaki 
den corto tempo. 


E dos mocionnan aki, sigur lo yuda pa sigui mehora e servicio 
na aeropuerto y ta mustra cu Aruba su aeropuerto ta uno 
‘family-friendly’. Unda ta tene cuenta cu tur nos localnan y 
bishitantenan cu mas cu tin mester di adaptacionnan na e 
momento aki. 


Na pueblo di Aruba, ban sigui demostra nos cordialidad y 
duna e hospitalidad na nos bishitantenan cu nos ta conoci 
p’e”, asina Parlamentario di Fraccion di MEP, Darlaine 
Guedez-Erasmus a duna di conoce. 


Parlamentario Darlaine Guedez-Erasmus (MEP) 


Mocion pa Aeropuerto por instala un sala/cabina 
special y un counter special na Inmigracion 

E 
siman aki ta duna inicio na preparacion pa 
celebra Dia di Betico, nos Libertador cu a lu- 
cha pa nos Status Aparte. Pa cu esaki, Minister 
Xiomara Maduro di Cultura a bishita Maria Gore- 
tti College y Ayo Kleuterschool pa asina scucha 
di nos propio muchanan con nan lo bay celebra 
e dia aki. 


Na Maria Goretti College, henter e scol a sali 
pa duna Minister Maduro un bonbini. Durante 
e bishita aki, e mandatario a combersa cu e 
muchanan riba ken tabata Betico Croes y kico 
ela nifica pa nos Pais. 


Despues di esaki, Minister Maduro a sigui pa Ayo 
Kleuterschool caminda cu el a haya e oportun- 
idad pa combersa cu esnan di mas chikito riba e 
dia aki y tambe pa scucha for di nan con nan lo 
bay celebra e fecha natal di nos Libertador. 


Minister Maduro ta gradici directora, docentenan, 
personal y tur alumno di Maria Goretti College y 
Ayo Kleuterschool pa e caluroso bonbini y pa e 
mainta ameno cu el a pasa cu nan. 


En conexion cu Dia di Betico 


Minister Maduro a bishita Maria Goretti College y Ayo Kleuterschool 

R 
ecientemente Aruba su merca- 
do di salubridad a conoce un ser- 
vicio nobo di cuido na cas, esta Cuido 
Healthcare Services. 


CUIDO Healthcare Services ta un prov- 
eedor di cuido enfoca pa brinda mas 
accesibilidad y calidad di cuido na cada 


cliente, abase di su situacion, nece- 
sidad y deseo individual, den comod- 
idad di su propio hogar. 


Cu mas di dos decada di experticio den 
sector di cuido ariba mercado nacional 
y internacional, CUIDO Healthcare 
Services ta ofrece su servicionan di 
cuido personal, enfermeria, guia y 
sosten y cuido paliativo. 
Por 
acudi 
na 
CUIDO 
Healthcare 
Services pa cuido temporario despues 
tratamento (poli)clinico, door di enfer- 


medad of discapacidad, durante e 
periodo di espera pa un luga den un 
cas di cuido, como tambe pa un periodo 
indefini door di enfermedad cronico of 
simplemente si ta desea di keda biba 
na cas. 


Pa mas informacion por tuma contacto 
cu CUIDO Healthcare Services na 
(297)562-8416 di dialuna pa diabi- 
erna di 8:30 pa 4:30 durante orario 
di informacion of por e-mail na info@ 
cuidohealthcare.com. 


D 
ia 23 di Januari, biblioteca na Playa ta cumin- 
sa cu su prome actividad pa mucha na 2024. 
Un actividad pa mucha den Verteltoren pa cele- 
bra ‘Dia di BETICO’. 


Riba programa di e atardi di 3-4 or ta: Joe 
Koolman cu lo conta e storia di Betico Croes su 
bida y carera y nos tin Stephany Quandt cu ta 
canta su Dande ganador y tambe biblioteca ta 
treat tur mucha Chuculati pinda cu pan dushi. 
Nos ta warda tur mucha y scolnan desea por 
contact nos na 528 1500 pa asina nos sa cuanto 
mucha lo ta presente . 


Biblioteca Nacional Aruba ta cera diahuebs awor 
dia 25 di januari pa celebracion di Dia di Betico y 
tambe e dia despues diabierna dia 26 di januari 
pa un dia di ATV colectivo. 


D 
en cuadro di observa- 
cion y celebracion di 
Dia di Betico 2024, Direc- 
tie Natuur en Milieu (DNM) 
su oficina situa den e edi- 
ficio monumental di Uncle 
Louis Store na B. v/d Veen 
Zeppenfeldt straat#7, San 
Nicolas lo ta cera pa publi- 
co diahuebs 25 di januari 
2024 y diabierna 26 jan- 
uari (verplichte ATV dag). 
DNM lo ta habri bek dialuna 29 di januari pa 7:30 am. 


Pa cualkier eventualidad por manda nos un mensahe via nos plata- 
forma di Facebook messenger. Pa melding di emergencia cu tin di 
haber cu naturalesa y medio ambiente por haci esaki via FIXI app of 
via KPA Polis. Pa melding tocante e ‘Lora’, por meld via WhatsApp di 
FPNA’s Wildlife Hotline na +297 592 4476 of email: info@arubana- 
tionalpark.org. 


Alabes DNM ta desea un y tur feliz dia di Betico. Un di su dichonan 
mas recorda ta esun aki: “No tin lucha sin sacrificio, no tin sacri- 
ficio sin gloria”. Esaki ta netamente locual nos ta desea di refleha 
ariba dje pa cu e lucha di conservacion di nos sortonan protegi. Nos 
ta hunto luchando pa reintroduccion di e Lora y tambe sin lubida 
conservacion di e prikichinan. 


Nos lo celebra hunto pa mira con e sortonan aki ta keda como 
herencia pa futuro generacionnan, esey ta e gloria. Ta sincero deseo 
di staf y personal di Directie Natuur en Milieu Aruba. 


CUIDO Healthcare Services ta introduci su servicionan di cuido na Aruba 


Celebracion di 
‘Dia di Betico’ 
na biblioteca 


DNM lo ta cera pa publico Dia 
di Betico y dia 26 di januari 

R 
ecientemente, Metabolic Foundation a completa e 
prome fase di un sondeo pa explora opcionnan ac- 
cesibel pa carbon trading na Aruba. Den un paso notabel 
pa un modelo economico sostenibel y inclusivo, Minister 
Geoffrey Wever a laga investiga e beneficionan potencial 
di “carbon trading”, un iniciativa clave den e Plan di Ac- 
cion 2023-2025: Aruba su transicion pa un modelo eco- 
nomico sostenibel y inclusivo. E enfoke innovador aki ta 
dirigi pa analisa e oportunidadnan y bentaha di compra y 
benta di carbon credits na Aruba. 


E sondeo tabata tin como meta pa determina cuanto CO2 
credits (1 credit = 1 ton CO2) Aruba por produci (via dife- 
rente proyectonan) y kico su balor por ta, tanto actual- 
mente como den futuro pa asina por midi e factibilidad 
pa cumpra/bende esakinan cu individualnan y/of organ- 
isacionnan internacional. 


Carbon trading ta basa riba e concepto cu individuonan of 
companianan responsabel pa polucion di CO2 por cumpra 
“carbon credits” di entidadnan cu ta contribui activa- 
mente na medio ambiente. E contribucion aki por ehempel 
ta pa medio di desaroya proyecto di panelnan solar, apoya 


reservanan natural, of otro iniciativanan sostenibel cu ta 
sea reduci of elimina e emision di CO2. 


Basa riba e resultadonan prometedor di e sondeo, a dicidi 
di pasa pa e siguiente fase. E fase aki tin como meta crea 
un proyecto piloto unda lo test e compra y benta di carbon 
credits den e mercado internacional. 


Lo haci esaki por medio di explora diferente plataforma 
di carbon trading existente rond di mundo cu por wordo 
implementa na Aruba. E siguiente fase aki lo conta cu e 
experticio di Metabolic Foundation y otro partnernan cu 
tin e conocemento necesario pa logra e metanan di e 
proyecto aki. 


A largo plaso por uza carbon trading como un herment cu 
no solamente ta crea un modelo economico nobo, pero 
tambe ta contribui na un desaroyo mas sostenibel. 
“E movemento di Aruba pa carbon trading no ta solamente 
un strategia economico; e ta representa un compromiso pa 
un futuro mas sostenibel y responsabel, aliniando crece- 
mento economico cu cuido ambiental”, Minister Geoffrey 
Wever ta termina. 


Minister Geoffrey Wever: 


Prome fase di sondeo di Carbon Trading ta mustra 
prometedor pa modelo economico sostenibel 

D 
rentando e siman pa cu celebracion di Dia di 
Betico, Prome Minister Evelyn Wever-Croes 
ta continua cu su bishitanan na scol. Dialuna 
mainta a toca turno na Colegio Sagrado Curason 
na Savaneta. Durante su bishita, Prome Minister 
a bishita Klasnan 6A y 6B, cu a duna un bunita 
presentacion di e dia special aki. E alumnonan a 
cuminsa nan presentacion cu un video di tur loke 
Betico a haci den su bida, sigui pa un presenta- 
cion sumamente bunita y emocional, cu Prome 
Minister a indica di a causa un gran impresion 
riba su persona. 


Prome Minister a expresa di ta sumamente 
contento pa mira con hopi e alumnonan aki sa 
di e bida di Betico, y di su banda a splica nan cu 
Betico, ora e tabata tin nan edad, tambe tabata 
tin e deseo y soñonan cu cada un di nan tin awe, 
y cu ta na grandi el a logra cosnan grandi pa 
Aruba. 


Na su turno cabesante di scol Juffrouw Lillith 
Rasmijn a indica di ta sumamente contento, y ta 
gradici Prome Minister pa bishita nan scol, y pa 
duna e alumnonan di klas 6 un bunita presenta- 
cion. 


“Mi ta gradici e cabesante di scol, e docentenan 
di klas 6 Juffrouw, Carolina, Juffrouw Charlotte, 
y Juffrouw Michelle pa un mainta super interac- 
tivo, y tur e alumnonan pa un bunita present- 
acion. Mi ta sumamente orguyoso pa wak con 
prepara cada alumno ta, y ta spera cu cada un di 
nan tambe por logra, mescos cu Betico, cosnan 
grandi pa pais Aruba,” Prome Minister a expresa. 


Relaciona cu e celebracion di Dia di Betico: 


Prome Minister a disfruta di un mainta super 
interactivo cu alumnonan di Colegio Sagrado Curason 

D 
en un mundo cada biaha mas interconecta y compleho, 
e importancia di e educacion civico nunca tabata mas 
evidente. E educacion civico ta inclui e conocemento, ha- 
bilidad y balor necesario p’e ciudadanonan participa efica- 
zmente den e procesonan democratico y contribui n’e bon 
comun. Capacita e personanan pa compronde nan derecho 
y responsabilidadnan, tuma decision cu conocemento di 
causa y participa den un discurso civil. 


Segun un informe di 2024 di e Conferencia Nacional di 
Legislatura Estatal, educacion civico a disminui den e ultimo 
añanan y solamente 43 estado ta exigi cu e studiantenan di 
educacion secundario sigui un curso di educacion civico. E 
caida aki ta preocupante, ya cu e ta sugeri cu un cantidad 
creciente di Mericano por falta di e conocemento y e habi- 
lidadnan necesario pa participa di manera significativo den 
nos democracia. 


Pa atende cu e problema aki, tin varios iniciativa den marcha 
pa reforsa e educacion civico. Na 2023, e Liga Civico Nacional 
lansa e Siman di Educacion Civico, un campaña nacional pa 


promove e compromiso y e educacion civico. Fuera di esey, 
e programa We the People di Center for Civic Education a 
yega na mas di 30 miyon di studiante desde 1965, propor- 
cionando un educacion civico integral. 
Fuera di e esfuersonan formal, ta existi un cantidad di forma 
di promove educacion civico n’e bida di tur dia. Mayor y 
educador por anima e muchanan pa participa den debate 
riba e actualidad , vota y ofrece como boluntario den nan 
comunidadnan. 
E organisacionnan civico y e gruponan comunitario tambe 
por hunga un papel importante organisando campaña di 
inscripcion di votado, reunion municipal y otro acto cu ta 
fomenta e compromiso civico. 


Door di inverti den educacion civico, nos por garantisa cu e 
siguiente generacion di Mericano ta prepara pa ta informa 
y participa activamente den nos democracia. Un sistema di 
educacion civico solido ta esencial pa mantene un democ- 
racia vibrante y prospero. 


Educacion civico 


Forma ciudadano informa y comprometi 

D 
iahuebs, 18 di Januari, a tene un evento unda cu e Minis- 
ter di Asuntonan Economico, Comunicacion y Desaroyo 
Sostenibel di Aruba, Geoffrey Wever, a organisa un Business 
Mixer entre e sector comercial di Aruba y representantenan 
di Reino Hulandes na USA. 


E evento a ser marca pa e presencia di embahador di Reino 
Hulandes na Washington, Birgitta Tazelaar. E embahador 
a ser acompaña pa Consul General di Reino Hulandes na 
Miami, Lisette Breems, y tambe minister plenipotenciario di 
Aruba na Washington, Zulema Dabian-Erasmus. 


E evento a atrae atencion di representantenan di sector priva, 
kende a participa den dialogonan interesante cu e repre- 
sentantenan di Reino. Minister President, Sra. Evelyn Wever- 
Croes como tambe Minister Geoffrey Wever ambos a hiba 
palabra, caminda a enfoca riba e exploracion di oportuni- 
dadnan economico y comercial nobo entre Aruba y Merca, y 
con Reino Hulandes a traves di e Consul of Embahada, cual 


ambos ta dispuesto pa yuda facilita esaki. 


Cu e obhetivo di fomenta dialogo y colaboracion entre 
empresarionan y funcionarionan diplomatico, e anochi a 
revela dialogonan interesante y perspectivanan fresco riba 
cooperacion comercial. 


E interaccion entre e invitadonan ta muestra di un entusi- 
asmo real pa fortalece lasonan economico y crea aliansanan 
strategico. Tin oportunidadnan unico entre Aruba y USA y 
den colaboracion por traha na realisa esakinan. Exploracion 
di horizontenan nobo den comercio y sostenibilidad a keda 
subraya durante e evento. 


Minister Wever a conclui e anochi cu un nota positivo, afir- 
mando cu e dialogonan lo sigui ricibi apoyo pa sigura cu 
e conexionnan estableci aki por florece den aliansanan 
duradero y exitoso cu por contribui na e futuro di Aruba den 
e arena comercial regional. 


Minister Geoffrey Wever a organisa Business Mixer 


Entre embahador di Reino Hulandes na Merca y comercio local 

D 
iasabra anochi a 
tuma luga e Fes- 
tival di Tumba 2024 
na 
Balashi 
Garden 
yena di ambiente y 
animacion. Pa Carna- 
val 70, Aruba ta con- 
oce su Reina di Tumba 
den nomber di Giliane 
Wester cu su tum- 
ba titula “Baranca” 
acompaña pa e banda 
musical Grupo di Ami- 
go. SETAR como spon- 
sor oficial di Aruba 
su Carnaval ta felici- 
ta nos Reina di Tum- 
ba, tur e ganadonan y 
participantenan como 
tambe SMAC pa un 
tremendo festival. 


SETAR ta felicita nos Reina di Tumba 2024 

D 
ialuna mainta, 22 di januari, Prome Minis- 
ter Evelyn Wever-Croes a bishita Scol Basico 
Xander Bogaerts na San Nicolas. 
Prome Minister a haya un caluroso bonbini di 
alumnonan di klas 6 hunto cu cabesante Sra. 
Nadia Maduro. 


Tawata un mainta hopi agradabel y e alumnonan 
tawata bastante critico y a haci hopi pregunta y 
a mustra cu nan sa hopi di Betico. Nan ta hopi 
envolvi den nan comunidad y nan a expresa nan 
deseo di loke nan kier pa San Nicolas y con nan 
ta mira e desaroyo di pais Aruba. Tambe nan a 
expresa algun preocupacion grandi cu nan tin 
entre otro desempleo, ciudadanonan ambulante 
y personanan indocumenta. 


Prome Minister a gradici cabesante sra. Nadia y 
e docentenan pa e bunita mainta aki alabes a 
gradici nan pa e bunita trabou cu nan ta haci 
pa nos muchanan. “Mi ta felicita specialmente 
e muchanan aki pa asina tanto cos cu nan sa 
di Betico su bida, su lucha, logronan y sacrifi- 
cionan. 


Nos tur tin un poco di Betico den nos y entre nan 
tambe tin lidernan futuro di nos pais Aruba”. 
Cabesante sra. Nadia Maduro tambe a tuma 
e oportunidad pa gradici Prome Minister 
Evelyn Wever-Croes pa e bishita y na e mesun 
momento a duna un “pluimpje” na e docentenan 
pa e preparacion di e alumnonan y a gradici e 
comision di nan scol cu e celebracion di Dia di 
Betico cu lo tuma luga den grandi riba Diaranson 
24 januari. 


Cuminsando e gran siman di celebracion di Dia di Betico, 


Prome Minister a bishita scol Basico Xander Bogaerts 

N 
os a drenta e siman di celebracion di e fecha natal di 
Gilberto Françios Betico Croes kende, si ta na bida, lo a 
haci 86 aña. Prome Minister Evelyn Wever-Croes ta haci un 
invitacion na pueblo di Aruba pa celebra e dia importante 
aki na e diferente actividadnan rond di nos isla pa conmem- 
ora Betico Croes. 


Gilberto François Croes, miho conoci como Betico Croes, di 
mucha caba a demostra cualidadnan di bira un lider. Semper 
yudando esnan rond di dje y duna guia na esnan cu tawata 
tin mester di dje. Cualidad cu a sigui manifesta den e dianan 
di su hubentud y a brota como adulto. Betico tawata caris- 
matico y tawata influencia y inspira tur esnan su rond. Hopi 
hende a expresa cu Betico Croes a nace un lider. Pero e real- 
idad ta, cu ta e determinacion cu Betico tawata tin pa lucha 
pa libertad di su pueblo, a conberti’e den e gran lider cu el a 
bira, stima pa tur. 


Inicio di e lucha pa Status Aparte 
Despues cu Lider di AVP a fayece, lidernan di bario a mani- 
festa e deseo pa Betico bira e proximo lider. Lidernan di bario 
a proclama Betico lider di AVP, sinembargo despues cu famia 
Eman a nenga pasobra Betico no tawata un Eman, esaki no 
a keda realisa. Echo cu a pone Betico bandona e fila di AVP 
hibando un gran cantidad di lider di bario y siguidonan cu 
n’e. Y na februari 9, 1971, Betico a funda su propio Partido. 


Na augustus 1972 Betico Croes a viaha pa Suriname 
formando parti di e Comision di Reino. Na e ocasion aki 
Betico a trata di convence Hulanda cu Aruba no ta desea 
di forma parti di un federacion Antiano, esta un federacion 
basa riba ‘one man, one vote’. Sinembargo durante e confer- 
encia aki Betico Croes no a haya apoyo di e otro partidonan 
politico di Aruba. Nan a declara cu Betico Croes no por papia 
na nomber di e pueblo Arubano ya cu e ta representa unica- 
mente 7 asiento, esta un minoria den Parlamento di Aruba. 
No a keda Betico Croes nada otro cu bandona e reunion 
declarando cu “mi ta bay bek cerca mi pueblo, pero lo mi 
bolbe”. Despues di yegada di Betico na Aruba, el a cuminsa 
cu accionnan extra parlamentario cu e unico meta pa haya 
mas oido pa e causa di Aruba cerca Hulanda. 


Dia 18 di maart 1973 un manifestacion masal a ser organisa 
den Wilhelminastadion pa demostra dilanti di e parlamenta- 
rionan di Hulanda y Antiyas cu Aruba ta rechasa e federa- 
cion Antiano y ta dicidido den su lucha pa logra su libertad, 


esta su Status Aparte. 


Dia 18 di maart 1975 MEP a organisa un grandioso Marcha 
di Libertad cu flambeu den cayanan di Oranjestad. Alabes 
den e mesun aña ey un mocion di Eilandsraad a wordo 
acepta cu a haci posibel pa entama misionnan pa exterior 
en busca di apoyo pa e lucha di e pueblo Arubano. E misi- 
onnan aki tabata pa entre otro Colombia, Venezuela, Costa 
Rica, Panama, Hulanda, Inglatera, Merca, Nacionnan Uni y 
Organisacion di Estadonan Americano (O.A.S.). Betico su 
deseo y meta tawata pa Aruba bira autonomo y a lucha cu 
determinacion pa Aruba haya mas reconocimento. 


Pakico su pueblo ta stim’e? 
Betico a sa di uni e pueblo Arubiano cu no a exclui niun 
hende pa cua motibo tambe, el a bira e lider mas stima den 
su tempo. Un lider cu a haci di Aruba un gran famia. Un lider 
cu determinacion incansabel pa realisa su meta pa duna 
Aruba su libertad, su Status Aparte. 


Prome Minister Evelyn Wever-Croes, den nomber di Gobierno 
di Aruba y Comision Celebracion Dianan Nacional, ta invita 
pueblo di Aruba pa e Manifestacion Cultural cu lo tuma luga 
diaranson, 24 di januari di 8:00 pm – 10:30 pm y tambe pa 
e Ceremonia Protocolar diahuebs 25 di januari di 9:00 am 
– 10:30 am. Ambos lo tuma luga na Plaza Libertador G.F. 
Betico Croes. Ban Celebra Dia di Betico. 


Betico, e Lider stima pa su pueblo 


Pasobra su determinacion pa lucha pa libertad di 
su pueblo, a conberti’e den un lider, stima pa tur 

Receta 
TIEMPO PREVIO:30 minutos 
HORA DE COCINAR:10 minutos 
TIEMPO TOTAL:40 minutos 
2SERVICIO 


Ingredientes: 
1 libra de filete de res, cortado en cubos de 
aproximadamente media pulgada 
3.5 oz de apio, cortado en cubitos 
1 oz de champiñones, cortados en cubitos 
2 oz de zanahoria, cortada en cubitos 
1 cucharada de ajo 


Marinar 
1 cucharadita de sal 
1 cucharadita de romero 
1 cucharadita de pimienta negra 
1 cucharada de vino tinto 
Condimento 
1 cucharada de mantequilla 
½ cucharadita de pimienta negra 
1 cucharada de salsa de ostras 
1 cucharada de azúcar 


Direcciones: 
1 - En un tazón grande, agregue la carne y los ingredientes 
de la marinada.  Mezclar bien.  Marinar durante unos 30 
minutos. 


2 - En una sartén grande a fuego alto, agrega 1 cucha- 
rada de mantequilla.  Saltee la carne hasta que no esté 
rosada. Agregue el ajo, el apio, los champiñones, la zana- 
horia, 1 cucharada de salsa de ostras y 1 cucharada de 
azúcar. Sofreír durante unos minutos. Agregue más pimienta 
negra al gusto. 
  
3 - ¡Disfrutar! 


Cubo de filete a la pimienta negra 


Este filete a la pimienta negra es tierno, jugoso y rico, con verduras crujientes y 
una salsa deliciosa que combina perfectamente con arroz al vapor. 

E rosea cu nos tin ta fia, e no ta di nos, esun cu ta su 
doño ta Dios, e ta duna rosea y e ta kita rosea. Aunke con 
grandi nos bira, cuanto fama nos tin, rikesa, poder, auto- 
ridad, semper nos ta vulnerabel pasobra nos ningun no sa 
ki dia Dios, lo tuma e rosea bek. 


Den Lucas 12:16-21 ta para skirbi: Hesus a conta nan un 
parabola bisando: E tereno di un cierto homber rico tabata 
masha productivo, Y e a cuminsa rasona den su mes 
bisando: Kico mi haci, Pasobra mi no tin luga pa warda 
mi cosecha. Y e a bisa: Esaki lo mi haci, lo mi basha mi 
mangashina abao y traha otro mangashina mas grandi 
ainda, y den nan lo mi warda tur mi trigo, y mi bienes. Y lo 
mi bisa mi alma. Alma bo tin hopi bienes montona pa hopi 
aña, tuma sosiego, come y bebe, y fiesta. 


Ma Dios a bise: Abo bobo! Awe nochi mes bo alma lo 
wordo exigi for di bo, y awor ken lo bira doño di loke bo a 
prepara? Asina ta e hende cu piki tesoro pa su nes, y no ta 
rico pa cu Dios. 


E tempo cu nos ta bibando aden ta demostra e grado halto 
di materialismo, orguyo, paranda, buracheria y inmoral- 
idad cu hende ta biba aden y cu nan no ta corda riba Dios. 


Locual ta para skirbi den 2 Timoteo 3:1-9 ta pa nos pone 
atencion, con tempo lo cambia y con hende lo bira, y awor 
nos ta bibando den e tempo, y nos ta mirando e cambio. 
Pero locual ta pasando ta cu e deseo y scuridad di mundo, 
ta pone cu hende ta bira negativo kere cu bo ta husga, y 
pero bo ta avisando di e peliger cu tin na caminda. 


Mescos tambe den Galationan 5:19-21 y 1 Corintionan 
6:9-10 ta para skirbi tur esnan cu tin un bida, cu no ta 
agrada Dios, lo no hereda e reino di Dios. 


Dios ta lus y den dje no tin nada, nada di scuridad. Si nos 
bisa cu nos tin comunion cu Dios, y sinembargo nos ta 
cana den scuridad nos ta gaña y no ta practica e berdad. 
P’esey nos tin cu aleha for di tur cos cu ta hiba nos den 
scuridad, y biba prepara, pasobra e dia ni e ora cu Dios ta 
bin busca nos alma, nos no sa. 


Proverbionan 29:1 ta para skirbi; Esun cu wordo reprendi 
hopi biaha y toch ta haci su nek stijf, lo wordo kibra diripi- 
ente, sin remedi. 


E diablo ta campeon pa pone hende rebeldia contra Dios, 
esey ta su trabao, no lubida kico e a haci cu Adam y Eva. 
Pero tambe nos tur mester corda locual ta para skirbi den 
1 Juan 1:8-9; Si nos bisa nos no tin pica, nos ta gaña nos 
mes, y e berdad no ta den nos. 
Si nos confesa nos picanan, E ta fiel y husto di pordona, 
nos, nos picanan y pa limpia nos di tur inhusticia. 


Dios ta yama nos tur pa arepenti, drecha nos bida spiritual 
cu ne, y si awe bo tende Su bos no haci bo curason duro. 
Dios ta yama nos pa ta prepara, pa nos por drumi anochi 
trankil sin miedo, pasobra tur momento e chens ta grandi 
cu nos lo spierta sea dilanti di Dios, of dilanti di candela di 
fierno. 


Esaki ta e gran berdad cu nos tur ta bibando, y cu ningun 
hende no por scapa di dje. Dios ta doño di nos rosea. 


Fortaleza pa Famia 


Sinceramente, Pastor Marcel Balootje 


Hopi ta drumi anochi, pero no ta tur ta lanta mainta 

“Tony, bo a trece hopi alegria den nos bida, di cual 
nos semper lo carga den nos felis memoria” 


A fallece Christianamente 


Anthony (“Tony”) 
Gregory Franca 


Jiu di: 
†Josefa T. B. Franca - Henriquez 
†Francis (Frankie) Franca 


Jiunan: 
Josefa T. B. Leest-Franca, Gerard Leest y famia 
Justin A. Franca y Rigella Oduber 


Su nieto stima: 
Gideon Leest 


Ex Esposa y mama di su jiunan: 
Neomi van den Berg 


Rumannan: 
Michael Dos Ramos 
Francis Franca 
Victor Franca y Zelda Franca - Solognier 
Dora Franca y Famia 
Gerald Franca y Mireille Lacle 
Marcia Tromp Franca y Thomas Tromp 
Charlene Malmberg Franca y Maurits Malmberg 
Irwin Franca y Sandra Franca Montoya 
Elizabeth (Liz) Franca 
Lilian Martis Franca y Mito Martis 


Tanta nan: Eda Vrolijk Henriquez 
Maria Henriquez 


Sobrino / Sobrina nan cu nan respectivo famia; 
Masana, Candice, Jeremy, Francis (Chris), Jerianne, 
Ferdinand, Francine, Franluvic, Selvic, Stacey, Tatiana, 
Janine, Ryan, Bryan, Jerrely, Ulrich, Ulrika, Uleike, Maurits 
Jr. , Maurelyn, † Marvin, Irwin Junior, Sean, Nicole, 
Nicolette, Mikeeo 


Tur su sobre subrino nan cu nan respectivo famia nan. 


Primo y primanan cu na nrespectivo famia nan: 
Leandro Henriquez, Evelyn Tromp Henriquez, Lita Landa 
Henriquez, Ilse Pedro Henriquez, Jessica Molina Vrolijk, 
Gregory Vrolijk, Jeffrey Vrolijk, Gilbert Christian, Gerald 
Chritian y demas famia nan na Canada. 


Tur su iha/ihadonan: Nicole Eman-Habibe , Ulrich 
Tromp , Mikeeo Martis, Ghyomi Maduro y Angelina 
Maduro 


Tur su ex collega nan di Divi Links / Divi Village 


Cu hopi agradecimento na: 
Dr. Robert Dennert 
Dr. Benjamin Croes 
Dr. H. Kharagjitsing 
Dr. Gerrit Croes 
Su subrina stima: Ulrika Tromp 
Yulaika (Jullie) Cristina 
Lite Life 
Polie Dialyse Team 


Su amigonan di curason: Benito Helder, Morgan Orman 
y Edeline de Cuba 


Demas famia: Franca, Henriquez, Leest, Figaroa, van 
den Berg, Harms, Oduber, Waldron, Robles de Medina, 
Williams, Dos Ramos, Solognier, Wester, Lacle, Tromp, 
Malmberg, Montoya, Martis, Vrolijk, Croes, Habibe, 
Arends, Eman, Molina, Christian, Kelly, Hessels, Landa, 
Maduro, Da Silva, Bradshaw, Dennert, Nieuwkerk, 
Flores, Amaya, Wolter, Marin, Carner, Reed, Carew, 
Miljkovic, Miguez , Clark, Christian y tur famia na 
Canada. 


Acto di condolencia ta tuma lugar dia 23 di Januari 
2024 di 7or pa 9or na Royal Funeral Home. 


Acto di entierro lo tuma lugar dia 24 di Januari di 2pm 
pa 4pm na misa San Francisco di Asis Pro- Cathedral. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Nos ta anuncia fayecimento di: 


Alba O. 
Gonzalez-Geerman 
*22-06-1962 †19-01-2024 


Na nomber di su: 
Esposo: 
Jose González-Cedeño 


Yiunan: 
Xiomar- Alexander y esposo Bouwe-Jens 
González-Heida 
† Dionny Alejandro Gonzalez-cedeño 


Ruman: 
Judith Geerman 
† Iris Geerman 


Subrino(a) nan: 
Julissa Vrolijk 
Agripino (Frances) Koolman. 
Hose Gomez y Sherylu Albertsz 


Amiganan: 
Mariella Ridderstap y famia 
Jeraldin y famia 


Nos mas sincero disculpa si den nos tristeza, nos 
por a lubida algun famia of conocir. 


Ta invita demas amigonan, conocirnan, 
coleganan y bisiñanan pa asisti na acto di 
condolencia cual lo tuma lugar diaranson dia 24 
di januari 2024 di 7:00 pm pa 9:00 pm na Aurora 
Funeral Home. 
Acto di cremacion ta tuma lugar den seno 
familiar. 


Nos ta lamenta cu despues di entiero nos no por 
ricibi bishita di condolencia na cas. 


Acto di despedida lo wordo anuncia despues. 


Gradicimento y Invitashon 


Pa medio di esaki, nos ta gradici tur esnan cu a 
compaña nos durante entiero di nos defunto stima: 


Brigida Francisca Frank 
miho conoci como Ida, Oma 


Nos ta gradici famia, amistad- y conocirnan pa boso 
sosten durante e momentonan dificil. Boso atencion 
tabata un gran consuelo pa nos. Masha danki di 
curason. 


Un danki special ta bay na tur ayudante di Betesda 
Home Care pa e bon cuido y nan pasenshi cu Ida. 
Un danki tambe na Dr Hertogen, Dr Weiser y Dr 
Sijtfelt y na su amiganan di cas te na ultimo: Maria 
Christiaans, Maria (Marietje) Ridderstaat y Flora 
Rozenberg. 
Danki na Tica Giel y Jane pa e bunita canto den misa. 


Nos ta invita tur famia y amistadnan pa 3 Sacrificio di 
Misa na Misa Santa Anna na Noord: 
24 y 26 di januari pa 6:30 pm y 27 di januari pa 7:00 
pm 
Boso presencia ta altamente aprecia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Alida P. Thiel 
*06-06-1953 - †20-01-2024 


Acto di entiero lo wordo anuncia despues. 


Gobierno di Aruba: 


Aruba ta considerando 
pa habri frontera cu 
Venezuela e aña aki 
F 
rontera cu Venezuela ta cera desde 
aña 2019, na momento cu Gobierno 
di Venezuela a cera e frontera unilater- 
almente. Na mei di 2023 a habri e fron- 
tera maritimo basa riba palabracionnan 
haci entre autoridadnan di Aruba y auto- 
ridadnan di Venezuela. 


E diferente instancianan na Aruba desde 
e momento ey, a cuminsa prepara pa 
habri e frontera aereo y ta spera cu den 
prome kwartaal di 2024 lo por duna un 
indicacion ki dia e frontera aereo lo habri. 


E reunionnan ta tumando luga caba, 
pa por sigura un reapertura sigur y na 
forma responsabel. Mientras tanto e 
ciere di frontera a wordo prolonga cu 3 
luna mas entrante 23 di januari 2024, pa 
por finalisa e preparacionnan. 


Diamars, 23 Januari 2024 
OBITUARIO 
30 
AWEMainta 


Cu gran tristeza na nos curason nos ta participa 
fayecimento di nos ser stima: 


Drs. Emile Weststrate 
*27 januari 1946 - †17 januari 2024 


Dokter di cas 
Ex-presidente de HAVA 
Co-fundador di Huisartsenopleiding Aruba 
Ex-miembro di Raad van Toezicht di dr Horacio 
Oduber Hospitaal 
Ex-miembro di tuchtraad di Hof van Jusititie di 
Aruba y Curacao 
Medico di deporte 
Medico di malesanan tropico 
Miembro di grupo veterano di Aruba Dolphins 


Na nomber di su: 
Esposa: 
Violeta Weststrate-Pichardo 


Yiunan: 
Jeroen y Lily Weststrate-Mileta 
Joris y Seraja Weststrate-Engelbrecht 
Jean-Pierre y Gabriella Weststrate –Seittiffe 


Nieto(a)nan: 
Daniel, Stefan, Mia-Rose, James, Ty Derick, Maurits 
Weststrate, Albert Carolina 


Mayornan: 
†Chris y †Maria Weststrate-van Bergen 


Ruman: 
†Chris y Elisabeth Weststrate-Hoen na Hulanda 


Swa y cunanan: 
†Rafael Pichardo y famia na Merca 
†Clara Augusta y famia na Merca 
Bienvenida Mercado y famia na Merca 
†Isabel Pichardo y famia na Merca 
Danilo y Simone Pichardo-Breuer na Hulanda 
Gabriel Pichardo y Yvette Zichem 


Mama di Jeroen y Joris: 
Sra Reny Trinks 


Su miho amigo(a)nan manera ruman: Roly y 
Winnie Bisslik, Eduardo de Veer, Mahlon Lewis, 
David Janse, Dr. Benita Brit-Croes, †Bob Stamper, 
†Ronald Eerdmans, Bas Boswinkel na Hulanda, 
Dr Regina Kiewiet na Hulanda, Rick Dillworth na 
Merca, Vito Carolina 


Un danki special na Dr. Nathalie Winterdal y Dr. 
Sharline Vis, Kimberly de Groot, Dr. Nuris Lampe, 
Dr. Cheng, Marijke MacJannet, Andra Petrocchi, 
Dr. Ladenius y Dr. Sanchez y na personal di 
Hospice Atardi. 


Demas famia Weststrate, Pichardo, van Bergen, 
Engelbrecht, Mileta, Seittiffe, Bisslik, Ras y Breuer 


Nos mas sincero disculpa si den nos tristeza, nos 
por a lubida algun famia of conocir. 


Ta invita demas amigonan, conocirnan, ex- 
patientnan, coleganan y bisiñanan pa asisti na 
acto di condolencia cual lo tuma lugar diamars 
23 di januari 2024 di 6:00 pm pa 8:00 pm na Aurora 
Funeral Home. 


Acto di despedida y cremacion lo tuma lugar 
diaranson 24 di januari 2024 di 2or pa 4or di atardi 
na Aurora Funeral Home. 


Acto di cremacion ta tuma lugar den seno 
familiar. 


Nos ta lamenta cu despues di entiero nos no por 
ricibi bishita di condolencia na cas. 


Lagrima y flornan por seca, su recuerdonan y tur 
loke el a haci y significa pa nos, cu lo keda graba 
pa semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Con honda pena pero conforme cu dios su 
boluntad ta anuncia cu a bai sosega den brasa 
di señor: 


Vdo. Alexander 
Loaiza Lopez 
Miho conoci como: “Ale” 
*23-08-1940 - †18-01-2024 


Na nomber di su: 
Esposa: 
†Sofia Loaiza-Marchena 


Yuinan: 
Gregory Loaiza y Phanessa 
Tatiana Loaiza 


Nietonan. 


Suegro: 
Pedro Samuel Marchena 


Swa y Cuñanan, Subrino(a)nan, Primo(a)nan. 


Demas famianan na Aruba, Colombia, Corsow, 
Bonaire, Hulanda, Mexico, Canada, Merca y 
Spanje 


Ta invita tur famia, amigo, bisiñanan y conocirnan 
pa asisti na e acto di condolencia cu lo tuma 
luga diamars 23 di januari 2024 di 19:00 – 21.00 di 
anochi na Pray Funeral Home na San Nicolaas y 
diaranson 24 di januari di 9.00 – 11:00 di mainta na 
Misa Cristo Rey na Brasil. 


E cremacion lo tuma luga den seno familiar. 


Despues di cremashon no ta ricibi bishita di 
condolencia na cas. 


“Lagami biba pa semper den Bo cas y sconde 
bou Bo halanan. Abo, Dios, a scucha mi 
promesanan, B’a dunami e tera cu ta toca esnan 
cu ta honra Bo”. (Salmo 61, 4:5) 


Cu profundo tristesa, pero conforme cu boluntad 
di Dios nos ta participa fayecimento di nos kerido 
esposo, ruman y omo stima: 


Raymundo 
Werleman 
Cariñosamente yama Mo Rey 
23 juli 1936 – 18 di januari 2024 


Ex trahador di LAGO 
Ex trahador di Fiesta Trading 
Ex trahador di Canashito Farm Supplies NV 
Su kerida esposa: 
Theresita (Sita) Werleman-Croes 


Subrino stima manera yiu: 
Dino Yarzagaray y famia 


Su rumannan: 
†Apolonio (Poy) y 
†Angelica Werleman-Ras y famia 
†Rosario (Ro) y 
†Margarita Werleman-Maduro y famia 
†Maximina (Chichi) y 
†Basilio Maduro-Werleman y famia 
†Cerilio y †Maria Werleman-Geerman y famia 
†Emiterio (Mito) y †Maria Werleman-Kock y famia 
†Jan Faustinus (Janchi) y †Augustina (Tina) 
Werleman-Geerman y famia 
†Zenovia (Noba) Werleman y famia 
†Catarina (Tinchi) y 
Mario (Mai) Croes-Werleman y famia 
†Luisa (Wisa) y 
†Augustin Yarzagaray-Werleman y famia 
†Fabiano (Padu) y Rita Werleman-Wever famia 
†Martina (Ina) y 
Placido (Do) Geerman-Werleman y famia 
Lucio (Luca) Julian y Betty Werleman-Dirksz y famia 


Swa y cuñanan: 
†Sira y †Tommy Croes-Croes y famia 
Elvira y †Luciano Schwengle-Croes y famia 
Linda y Rene Nieuwkerk-Croes y famia 
†Elca y †Braulio Rodriguez-Croes y famia 
Engrid Croes y famia 
Leoncio y Yolanda Croes-Tromp y famia 


Tur su ihanan, su subrino y subrinanan, su primo 
y primanan, comer y compernan, su amigo y 
amiganan di cas, su bon bisiñanan, miembronan 
di coro Inmaculada Concepcion di Sta. Cruz, 
miembronan di Legion di Maria, miembronan 
di grupo Carismatico, miembronan di grupo di 
Oracion Cosecha di Señor, Fe Speransa y Amor, 
demas gruponan di Oracion y demas famia 
Werleman, Croes, Yarzagaray, Maduro, Geerman, 
Schwengle, Nieuwkerk, Rodriguez, Tromp, 
Solognier y demas famia. 


Ta invita pa asisti na e oportunidad di condolencia 
y acto di entiero cu lo tuma lugar diamars dia 23 
di januari na Misa Inmaculada Concepcion na 
Santa Cruz. 


For di 2’or di atardi e restonan mortal di nos 
defunto stima lo ta reposa den Misa. Pa 4’or lo 
bay tin un Santo Sacrificio di Misa sigui despues 
pa Santana Catolico “Santa Maria” na Sta. Cruz. 
Lo ta bay tin un box disponibel pa donacion na 
Wilhelmina Kankerfonds. 


Si den nos tristesa nos por a lubida di menciona 
un of mas familiar of ser keri, nos ta pidi nos mas 
sincero disculpa! 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Russell Andre Maduro 
*05-01-1951 - †21-01-2024 


Acto di entiero lo wordo anuncia despues. 


Diamars, 23 Januari 2024 
AWEMainta 
OBITUARIO 

“Señor ta mi wardador, mi’n tin falta di nada; 
Den cunucu di yerba berde, E ta ponemi sosega. 
E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” 
Salmo 23 


Cu inmenso tristeza na nos curason pero conforme cu 
boluntad di Dios, nos ta anuncia fayecimento di nos 
Mama, Wela, Ruman y Tanta Stima: 


Martha Christina 
Dreischor Martes 
*5 December 1942 - † 17 Januari 2024 


Na nomber di su: 
Yiunan: 
Johnny Dreischor 
Francis y Robert Geerman – Dreischor 
Milton y Eliana Dreischor – Croes 


Nietonan: 
Justien Dreischor 
Isaiah Stomp 
Justice y Denitsa Dreischor-Pavolva 
Ashley Stomp 
Jada Dreischor 
Jill Dreischor 
Zaylon Dreischor 
Dayson Dreischor 


Rumannan: 
Andres y Anchi Martes-Ibarra 
Vilma y Miguel Zievinger-Martes 
Jacqueline y †Richard Mercera-Martes 


Mescos Ruman: Audrey Rijsdijk y Famia 


Subrina Stima: Marieline Mercera 


Subrinonan: 
Suzanne y Pierre Croes-Martes y Famia 
Irayma Zievinger 
Andy Martes y Veroushka Croes 
Bryan Valdez 


Swa y cuña nan: 
†Annie y †Theo Pool-Dreischor 
†Reinier y Simona Dreischor-Farro 
Alma y †Jur Stam-Dreischor 
Hilda y Rigoberto Fernando-Dreischor 
†Wim y Catrien Dreischor-Kelly 
Agnes y †Eddy Lieveld-Dreischor 
Irene y †Wim Jansen-Dreischor 
Olivia y †Jan van Rijbroek-Dreischor 


Amigonan di cas: 
Theresita Chai y Famia 
Enrique Kelly 
Raquel Tromp 


Demas famianan na Aruba, Curacao y Hulanda: 
Dreischor, Martes, Geerman, Stomp, Zievinger, 
Mercera, Sierra, v/d Hanz, Croes, Valdez, Dirksz, 
Chung, Dania, Kelly, Desbarida, Guerrero, Swaen, 
Koolman, Richards, Tromp, Holsman, Matos, Chirino, 
Cijntje, Kwidama, Albertus, Manuel, Pavolva 


Dokter di cas:Dr. J. Van Trigt 


Ayudante: Anne Top 
Zoila Salgado Diaz 


Nos disculpa di den nos tristeza nos por a lubida 
algun miembro di famia. 


Ta inivita tur famia, amigo y conocirnan pa asisti: 
na e acto di condolencia dialuna, 22 di Januari 
2024 for di 7or pa 9or pm y na e acto di despedida 
diamars, 23 di Januari 2024 for di 9 or pa 11or am 
na Aurora Funeral Home. Cremashon lo tuma lugar 
den seno familiar. 


Nos ta pidi comprencion cu despues di entiero nos no 
ta ricibi bishita di condolencia na cas. 


Jezus zei tegen hem: 
Ik ben de opstanding en 
het leven; Wie in mij gelooft, 
zelfs als hij dood is, zal leven. 
Johannes 11:25 


Met diep medeleven maken wij het overlijden 
bekend van 


Maarten Govert Alberts 
*26-04-1962 - †17-01-2024 


Echtgenote: 
Tatiana Alberts-Gomez 


Kinderen: 
Suzanna Gabriela Alberts 
Camillo Andres Alberts 


Moeder: Franny Alberts-Stevens 


Vader: †Hendrikus 


Broer: 
†Erik Alberts 


Schoonmoeder: 
Yaneth Perez 


Schoonbroers: 
Osiris Molina Perez 
Fredy Medina Perez 
Sara Medina Perez 
Yelitza Medina Perez 


Vrienden uit Aruba: 
Jacky y Frank Daal, Shirley Shipley, Janiris Lopez, 
Yeison Ibarra Manotas, Dilan Ibarra, Pedro 
Florez Guerra, Martha Liliana Herrera, Aura, Jose 
Martinez, Maria Fernanda Plata, Herman Smits, 
Frank Judell, Maarten van Romondt, Marlu de la 
Torre, Lino Quant, Greg Lacle en anderen 


Vrienden uit Ned: 
Bart Blokpoel, Wim Zoutendijk, George Strick, Willie 
Wortel, Peter Vdh, Rob Perry en overige Haagse 
Rugby Vrienden 


Gelegenheid tot condoleren: 
Royal Funeral Home, maandag 22 januari van 7 tot 
9 pm 


Begrafenis zal op dinsdag 23 januari 2024 in Royal 
Funeral Home plaatsvinden van 2 tot 4 pm en 
daarna begravenis in de centraale begraafsplaats 
in Sabana Basora. 


“Señor ta mi wardador, 
mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Islande Jean Pierre 


Acto di entiero lo wordo anuncia despues. 


We Will Miss her, but she will always be in our hearts. 


Elise Cynthia Peterson-Lake 
Better known as “Cynthi “ 
*02-01-1928 + 20-01-2024 


Left to mourn are her: 
Children; 
Kevin & Jessica Peterson-Arends 
Ken & Elvia Peterson-Everon 


Grandchildren; 
Valerie & Giovanni Pietersz -Camacho 
Elgin & Ilona Zeppenfeldt-Sneek 
Carl Zeppenfeldt 
Nathalie & Tijl Hekking-Camacho 
Elston Peterson 
Jesvin Peterson & Heidy 
Deyon Peterson & Avi-Jace 
Jesselyn Peterson 


Great GrandChildren 
Jayden & Kyan 
Amaya & Quinn 
Mia & Lena 
Izabelle & Izelle 


Other family and acquintances 


The funeral will take place on Tuesday, January 
23 th, 2024 from 9 to 11 am at Pray Funeral 
Home, Speykstraat them leaving to the Catholic 
Cementery in Savaneta. 


Opportunity for condolences: Pray Funeral Home, 
Monday January 22th, from 7:00 to 9:00 pm 


Nos ta anuncia fayecimento di: 


陈天乐 
Tian le Chen 
* 06-06-1949 --- †09-01-2024 


HONG WIN SUPER CENTER N.V. 


Na nomber di su: 
Esposa: Cuiling Jiang 


Yiunan: Chaori Chen (Sunny) i Qiaoli Wu 
Chaoliang Chen (Leslie) i Meihua Chen 
Xinghong Chen (Wendy) 


Nietonan: Ricky Chen 
Clinton Chen 
Edison Chen 
Salina Chen 
Emily Chen 
Andy Ras 


Sobrino(a)nan, primonan 


Demas famia: Chen, NG na China, Hong Kong, 
USA, Austriala. 


Ta invita demas amigonan, conocirnan pa asisti 
na acto di entiero cual lo tuma lugar Diabierna dia 
26 di januari 2024 di 1:00 pm pa 3:00 pm na Aurora 
Funeral Home y despues lo Sali bai pa Santana 
central na Sabana Basora. 


